Zdaniteľná osoba môže v zmysle § 4 ods. 2 zákona o DPH požiadať o dobrovoľnú registráciu za platiteľa DPH aj pred dosiahnutím zákonom stanoveného obratu, t.j. pred dosiahnutím obratu 49 790 € za najviac 12 predchádzajúcich po sebe nasledujúcich kalendárnych mesiacov. Pri podaní žiadosti o dobrovoľnú registráciu za platiteľa DPH je podstatná skutočnosť, či osoba podávajúca žiadosť je zdaniteľnou osobou, t.j. či vykonáva ekonomickú činnosť v zmysle § 3 zákona DPH.